Diari Oficial de la Generalitat Valenciana


Sumari del DOGV 6732, del 12-03-2012 (2012/2525)

DECRET 42/2012, de 9 de març, del Consell, pel qual concedix l'Alta Distinció de la Generalitat, a títol pòstum, a víctimes del terrorisme, i la Distinció de la Generalitat a víctimes d'actes terroristes o en reconeixement per la lluita contra el terrorisme.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6732

Data del DOGV
:   12-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2525


Data del document
:   09-03-2012

Organisme emissor
:   Conselleria de Governació

Tipus de document
:   Decret

Descriptors 

:   * distinció honorífica

DECRET 42/2012, de 9 de març, del Consell, pel qual concedix l'Alta Distinció de la Generalitat, a títol pòstum, a víctimes del terrorisme, i la Distinció de la Generalitat a víctimes d'actes terroristes o en reconeixement per la lluita contra el terrorisme. [2012/2525]  
El Consell, per mitjà del Decret 177/2003, de 12 de setembre, va aprovar la concessió de l'Alta Distinció de la Generalitat, a títol pòstum, a les víctimes del terrorisme mortes, atorgant-los l'Alta Distinció de la Generalitat, que serà entregada als seus familiars més acostats. Per mitjà del dit decret es va crear la Distinció de la Generalitat als ferits i segrestats en actes terroristes, als cossos i forces de seguretat de l'estat i policia autonòmica i local, que s'hagen distingit en actuacions concretes en la lluita contra el terrorisme. Així mateix, esta distinció pot atorgar-se a les entitats, associacions i, si és el cas, persones que hagen realitzat notòries activitats dirigides a pal'liar situacions personals o col'lectives de les víctimes, i dels seus familiars més pròxims.  
  
En la Llei 1/2004, de 24 de maig, de la Generalitat, d'Ajuda a les Víctimes del Terrorisme, modificada per la Llei 3/2009, de 14 d'abril, s'especifica, en l'article 22, que el Consell, amb valoració prèvia de les circumstàncies que concórreguen en cada cas, podrà concedir a les víctimes, així com a les institucions o entitats que s'hagen distingit per la seua lluita i sacrifici contra el terrorisme, les distincions i els honors previstos en el Decret 28/1986, de 10 de març, del Consell, modificat pel Decret 177/2003, de 12 de setembre, com a mostra de solidaritat i reconeixement de la societat valenciana i el seu govern.  
El Consell, per mitjà del Decret 63/2009, de 8 de maig, va aprovar el reglament que regula el procediment de concessió de la Distinció de la Generalitat a persones ferides o segrestades en actes terroristes i a persones físiques, entitats i institucions, com a reconeixement dels servicis prestats en la lluita contra el terrorisme o en el procés d'integració de les víctimes.   
Amb estes distincions es garantix el fidel compliment de la voluntat de la societat valenciana i del Consell de retre homenatge a qui, amb la seua lluita contra el terrorisme, amb el seu suport a les víctimes o amb el seu patiment personal, han contribuït a la defensa dels valors democràtics permetent una convivència en pau i llibertat.  
Per això, a proposta del conseller de Governació i amb la deliberació prèvia del Consell, en la reunió del dia 9 de març de 2012,  
  
  
  
DECRETE  
  
Article 1. Concessió de l'Alta Distinció de la Generalitat  
1. Concedir, a títol pòstum, l'Alta Distinció de la Generalitat, a la víctima d'acte terrorista següent:  
  
- Antonio Castelló Vital.  
  
2. Esta distinció honorífica serà entregada als seus familiars més pròxims.  
  
Article 2. Concessió de la Distinció de la Generalitat  
1. Concedir la Distinció de la Generalitat a la víctima d'acte terrorista següent:  
  
- Francisco Morato Carrillo.  
  
2. Concedir la Distinció de la Generalitat a les entitats i institucions següents:  
  
- Associació Víctimes del Terrorisme (AVT).  
- Fundació Manuel Broseta.  
- Fundació Víctimes del Terrorisme.  
  
  
  
DISPOSICIÓ FINAL  
  
Única. Efectes  
Este decret tindrà efectes des de l'endemà de la publicació en el Diari Oficial de la Comunitat Valenciana.  
  
Valencia, 9 de març de 2012.  
  
El president de la Generalitat,  
ALBERTO FABRA PART  
  
El conseller de Governació,  
SERAFÍN CASTELLANO GÓMEZ